Huans Antonio Pici

Huans Antonio Pici Torroha (Juan Antonio Pizzi Torroja; dzimis ) ir Argentīnā dzimis Spānijas futbola treneris un bijušais futbolists, spēlējis uzbrucēja pozīcijā, bijis Spānijas futbola izlases dalībnieks. Vadījis vairākus klubus, bijis Čīles un Saūda Arābijas futbola izlases galvenais treneris. Kopš 2024. gada Pici ir Kuveitas futbola izlases galvenais treneris.

 Futbolista karjera 
Spēlētāja karjeru sāka Argentīnas klubā Rosario Central. 1990. gadā pārgāja uz Meksikas klubu Toluca, bet gadu vēlāk pievienojās Spānijas Pirmās divīzijas komandai Tenerife. Pirmajās divās sezonās La Liga guva 30 vārtus. 1993. gadā pārgāja uz citu La Liga klubu Valencia, bet pēc gada atgriezās iepriekšējā komandā. 1995.—1996. gada sezonā Tenerife rindās ar 31 vārtiem kļuva par sezonas labāko vārtu guvēju, iegūstot Pičiči balvu. 

1996. gadā pārgāja uz FC Barcelona. Šī kluba sastāvā divreiz uzvarēja Spānijas Karaļa kausa izcīņā, 1996. gadā izcīnīja Spānijas superkausu, 1997. gadā kļuva par UEFA Kausu ieguvēju kausa un UEFA Superkausa ieguvēju, bet 1997.—1998. gada sezonā uzvarēja La Liga. Pēc tam atgriezās Argentīnā, pārstavēja klubus River Plate un Rosario Central. 2000. gadā nepilnu sezonu aizvadīja FC Porto. 2002. gadā noslēdza karjeru, spēlējot Spānijas klubā Villarreal.

Spānijas futbola izlasē debitēja  draudzības spēlē pret Somijas izlasi. Pirmos vārtus izlases labā guva  pret Urugvaju. Spānijas izlases sastāvā Pici piedalījās 1996. gada Eiropas čempionātā un 1998. gada FIFA Pasaules kausā. Pēc 1998. gada Pasaules kausa finālturnīra beidza karjeru izlasē. Kopumā izlases rindās aizvadījis 22 spēles un guvis 8 vārtus.

 Trenera karjera 
Trenera karjeru sāka 2005. gadā, kopā ar Hosē del Solaru vadot Argentīnas klubu Colón Santa Fe. Pēc tam strādāja dažādos Peru, Čīles un Argentīnas klubos.

 Pici kļuva par Valencia CF galveno treneri, bet 2014. gada jūlijā, mainoties kluba vadībai, tika atbrīvots no amata. No 2014. līdz 2016. gadam bija Meksikas kluba León galvenais treneris.

 Pici nomainīja Horhi Sampaoli Čīles futbola izlases galvenā trenera amatā. Viņa vadībā Čīle uzvarēja 2016. gada Copa América, kā arī 2017. gada FIFA Konfederāciju kausā aizkļuva līdz finālam, kurā piekāpās Vācijai. Tomēr pēc tam, kad Čīle nespēja kvalificēties 2018. gada FIFA Pasaules kausa finālturnīram, Pici no amata atkāpās.

 tika apstiprināts par Saūda Arābijas futbola izlases galveno treneri. Vadīja izlasi 2018. gada FIFA Pasaules kausa finālturnīrā, nespējot izkļūt no grupas. 2019. gada Āzijas kausā komanda izstājās jau astotdaļfinālā, pēc kā Pici amatu atstāja.

 Atsauces 

 Ārējās saites 

Kategorija:1968. gadā dzimušie
Kategorija:Santafē provincē dzimušie
Kategorija:Argentīnas futbolisti
Kategorija:Spānijas futbolisti
Kategorija:Spānijas izlases futbolisti
Kategorija:1996. gada Eiropas čempionāta futbolā spēlētāji
Kategorija:1998. gada FIFA Pasaules kausa spēlētāji
Kategorija:Argentīnas futbola treneri
Kategorija:Spānijas futbola treneri
Kategorija:Čīles futbola izlases treneri
Kategorija:Saūda Arābijas futbola izlases treneri
Kategorija:2018. gada FIFA Pasaules kausa treneri
Kategorija:Valencia CF spēlētāji
Kategorija:FC Barcelona spēlētāji
Kategorija:FC Porto spēlētāji
Kategorija:Villarreal CF spēlētāji
Kategorija:Bahreinas futbola izlases treneri
Kategorija:Kuveitas futbola izlases treneri
Kategorija:Buenosairesas "River Plate" spēlētāji
Kategorija:Rosario Central spēlētāji
Kategorija:Deportivo Toluca F.C. spēlētāji